กรมชลประทาน วางแผนจัดสรรน้ำในเขื่อนและอ่างเก็บน้ำรองรับการใช้น้ำช่วงหน้าแล้งก่อนเข้าฤดูฝนในช่วงปลายเดือนพฤษภาคมนี้
กรมชลประทาน วางแผนจัดสรรน้ำในเขื่อนและอ่างเก็บน้ำรองรับการใช้น้ำช่วงหน้าแล้งก่อนเข้าฤดูฝนในช่วงปลายเดือนพฤษภาคมนี้นายทองเปลว กองจันทร์ อธิบดีกรมชลประทาน กล่าวว่า ได้วางแผนจัดสรรน้ำจากเขื่อนและอ่างเก็บน้ำรองรับการใช้น้ำช่วงหน้าแล้งก่อนเข้าสู่ฤดูฝนซึ่งกรมอุตุนิยมวิทยาคาดการณ์ว่า จะมีฝนตกในช่วงปลายเดือนพฤษภาคมถึงเดือนมิถุนายน โดยฝนอาจจะทิ้งช่วงบ้างช่วงรอยต่อเดือนกรกฎาคม จากนั้นช่วงเดือนสิงหาคมจะมีน้ำหลากขึ้นได้ จึงได้เตรียมแผนไว้พร้อมทุกด้านไว้ด้วยการตรวจสอบความพร้อมของเขื่อน ระดับปริมาณน้ำให้อยู่เกณฑ์ควบคุม อีกทั้งยังได้จำลองสถานการณ์ตามรูปแบบต่างๆ เพื่อการรับมือ พร้อมกันนี้ยังร่วมกับกรมหน่วยงานที่เกี่ยวข้องทั้งกรมเจ้าท่า กรมโยธิการและผังเมือง และส่วนท้องถิ่นตรวจสอบลำน้ำธรรมชาติป้องกันสิ่งกีดขวางทางน้ำ รวมถึงพื้นที่การเกษตร และชุมชนให้มีระบบป้องกันดูแลในช่วงน้ำหลาก อย่างไรก็ตาม กรมชลประทาน ได้มีการสำรองน้ำในเขื่อนและอ่างเก็บน้ำให้เพียงพอจนกว่าจะเข้าฤดูฝนทั้งในเขตชลประทาน และนอกเขตที่สนับสนุนผลักดันน้ำ นำรถบรรทุกน้ำเข้าไปแจกจ่ายน้ำ ล่าสุดเกิดพายุฤดูร้อนขึ้นทำน้ำไหลลงเขื่อนมากพอสมควร